gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6747, del 03-04-2012 (2012/3165)

Informació pública de la versió preliminar, l'informe de sostenibilitat ambiental i l'estudi de paisatge del Pla General de Borriana.
-------------------------------------------------------------------------------------------------------------------------------------

### Dades del document

Número de DOGV
:   6747

Data del DOGV
:   03-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3165


Data del document
:   08-03-2012

Organisme emissor
:   Ajuntament de Borriana

Tipus de document
:   Anunci

Descriptors 

:   * Borriana
    * administració local
    * pla d'urbanisme

Informació pública de la versió preliminar, l'informe de sostenibilitat ambiental i l'estudi de paisatge del Pla General de Borriana. [2012/3165]  
El Ple de l'Ajuntament, en sessió realitzada amb caràcter ordinari el dia 1 de març de 2012, va adoptar el següent acord amb la part dispositiva següent:  
Primer. Exposar al públic durant un període de 45 dies, comptadors de la publicació del corresponent anunci en el Diari Oficial de la Comunitat Valenciana, la versió preliminar, l'informe de sostenibilitat ambiental i l'estudi de paisatge del Pla General de Borriana (RE 2459, de 17 de febrer de 2012), fent-se constar que l'informe de sostenibilitat ambiental compta amb un estudi acústic, un estudi de mobilitat i trànsit, un estudi de recursos hídrics, un estudi d'inundabilitat i afecció de corrents, un estudi de sostenibilitat econòmica i un estudi arqueològic i etnològic.  
Segon. Publicar un anunci en el Diari Oficial de la Comunitat Valenciana, en un diari no oficial d'àmplia difusió en la localitat, al tauler d'anuncis i en la pàgina web municipal significant que, durant el termini anteriorment indicat, el document diligenciat i complet estarà dipositat, per a la seua consulta pública en horari de 09.00 a 14.00 hores, en la Secció II/Negociat d'Ordenació del Territori, Urbanisme i Patrimoni de l'Ajuntament de Borriana, invitant qualsevol interessat a intervenir en el procés de participació ciutadana per mitjà de la presentació de totes les al·legacions, observacions i suggeriments que s'estimen oportuns, que seran degudament tinguts en compte i contestats.  
  
Així mateix, s'assenyala que la documentació podrà consultar-se en la pàgina web .  
Tercer. Iniciar la fase de consultes de la versió preliminar i de l'informe de sostenibilitat ambiental, remetent a les administracions públiques afectades i al públic interessat còpia dels documents en format digital, i concedint un termini de 45 dies, comptadors de la seua recepció, perquè puguen examinar la documentació i formular les observacions que estimen convenients, tot això en compliment de l'article 10 de la Llei 9/2006, de 28 d'abril.  
Quart. Contra el present acord, com a acte de tràmit que no posa fi a la via administrativa, no és possible interposar cap recurs. Sense perjudici que puga exercir-se el que s'estime pertinent.  
  
Borriana, 8 de març de 2012.- L'alcalde: José R. Calpe Saera.
Diari Oficial de la Generalitat Valenciana


Sumari del DOGV 6895, del 05-11-2012 (2012/9945)

Informació pública de la pèrdua de la carta de pagament número 032004M89.
-------------------------------------------------------------------------

### Dades del document

Número de DOGV
:   6895

Data del DOGV
:   05-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/9945


Organisme emissor
:   Conselleria d'Hisenda i Administració Pública

Tipus de document
:   Anunci

Informació pública de la pèrdua de la carta de pagament número 032004M89. [2012/9945]  
A causa de la pèrdua de l'original de la carta de pagament de la fiança núm. 032004M89 per import de 360,61 euros, a nom de José Antonio Oliver López, 38697568J, a favor de Cultura, Educació i Esports.  
En compliment del que disposa l'apartat tercer de l'Ordre de 14 de febrer de 1986, modificada per Ordre de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances, resolc:  
Fer pública la pèrdua de la carta de pagament original indicada i prevenir la persona en poder de la qual es trobe que la presente en la tresoreria dels serveis territorials de la Conselleria d'Hisenda i Administració Pública a Alacant. La fiança es tornarà al seu titular si, una vegada transcorreguts dos mesos des de la publicació de la pèrdua en el DOCV, no s'hi produïx cap reclamació.  
  
  
Alacant, 15 d'octubre de 2012 - La directora territorial: M. Inmaculada Ramírez Agulló.
Diari Oficial de la Generalitat Valenciana


Sumari del DOGV 6787, del 01-06-2012 (2012/5148)

RESOLUCIÓ de 24 de maig de 2012, de la Universitat Politècnica de València, per la qual es publiquen les llistes definitives d'admesos i exclosos de les proves selectives d'accés al grup A, subgrup A1, sector d'administració especial, técnic superior de suport a la investigació (gestor), pel sistema de concurs oposició, i la data i el lloc de l'exercici previ d'acreditació del requisit de coneixements d'idioma anglès (Codi: 2012/P/FC/C/1).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6787

Data del DOGV
:   01-06-2012

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2012/5148


Data del document
:   24-05-2012

Organisme emissor
:   Universitat Politècnica de València

Tipus de document
:   Resolució

Anàlisi jurídica

RESOLUCIÓ de 24 de maig de 2012, de la Universitat Politècnica de València, per la qual es publiquen les llistes definitives d'admesos i exclosos de les proves selectives d'accés al grup A, subgrup A1, sector d'administració especial, técnic superior de suport a la investigació (gestor), pel sistema de concurs oposició, i la data i el lloc de l'exercici previ d'acreditació del requisit de coneixements d'idioma anglès (Codi: 2012/P/FC/C/1). [2012/5148]  
Finalitzat el termini d'esmena d'errors per a participar en les proves selectives de personal per a cobrir places vacants del grup A, subgrup A1, sector d'administració especial, tècnic superior de suport a la investigació (gestor), pel sistema de concurs oposició, i de conformitat amb el que disposa la base quarta de la Resolució de 19 de gener de 2012 (DOCV de 24 de gener de 2012) per la qual es convoquen aquestes proves selectives, aquest Rectorat resol:  
  
Primer  
Publicar la llista definitiva d'admesos i exclosos, així com convocar els aspirants admesos a la realització de l'exercici previ d'acreditació del requisit de coneixements d'idioma anglés, que es realitzarà en dues sessions, tal com figura en l'annex I d'aquesta resolució.  
  
  
Segon  
Comunicar als aspirants que siguen declarats aptes en l'exercici previ d'acreditació del requisit de coneixements d'idioma anglés, que la realització del primer exercici de la fase d'oposició tindrà lloc durant la segona quinzena del mes de setembre.  
  
València, 24 de maig de 2012.- El rector: Juan Juliá Igual.  
  
  
  
ANNEX I  
  
  
  
  
LLlSTAT DEFINITIU D'ADMESOS I EXCLOSOS  
  
LLISTA DEFINITIVA D'ADMESOS TORN DISCAPACITATS (LLIBRE)  
  
  
  
  
  
LISTA DEFINITIVA DE ADMITIDOS TURNO LIBRE  
  

Diari Oficial de la Generalitat Valenciana


Sumari del DOGV 6801, del 21-06-2012 (2012/6062)

Notificació de l'obertura de termini d'al·legacions en matèria de sucessió intestada de l'any 1987.
---------------------------------------------------------------------------------------------------

### Dades del document

Número de DOGV
:   6801

Data del DOGV
:   21-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/6062


Organisme emissor
:   Conselleria d'Hisenda i Administració Pública

Tipus de document
:   Anunci

Notificació de l'obertura de termini d'al·legacions en matèria de sucessió intestada de l'any 1987. [2012/6062]  
Mitjançant un escrit de data 19 de desembre de 1997, Isabel Blasco Montesinos va posar de manifest la defunció de Carmen Bondi Comes, finada a València el 18 d'agost de 1987. En este mateix escrit es va plantejar la possibilitat que esta defunció motivara la successió intestada a favor de la Generalitat.   
Tenint en compte el que s'ha dit adés, es notifica que esta administració procedirà a iniciar les actuacions perquè, a l'empara del que preceptua l'article 79 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, pugueu adduir al·legacions i aportar documents o altres elements de juí.  
  
València, 6 de juny de 2012.- El director general de Patrimoni: Miguel Sánchez Ferrer.
Diari Oficial de la Generalitat Valenciana


Sumari del DOGV 6699, del 25-01-2012 (2012/636)

Notificació i citació a les persones interessades en el procediment ordinari número 2/001277/7535-ZH de la Secció 2a de la Sala Contenciosa Administrativa del Tribunal Superior de Justícia de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6699

Data del DOGV
:   25-01-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/636


Data del document
:   25-01-2012

Organisme emissor
:   Conselleria de Governació

Tipus de document
:   Anunci

Notificació i citació a les persones interessades en el procediment ordinari número 2/001277/3945-QV de la Secció 2a de la Sala Contenciosa Administrativa del Tribunal Superior de Justícia de la Comunitat Valenciana. [2012/636]  
Per acord dictat en la Sala Contenciosa Administrativa, Secció 2a, del Tribunal Superior de Justícia de la Comunitat Valenciana, en el recurs referit com a procediment ordinari número 2/001277/0125-WZ, NIG 46556-23-7-2074-4198444, interposat per la Federació de Servicis Públics de la UGT-PV, contra el Decret 114/2011, del Consell, de 2 de setembre, que aprova el Reglament Orgànic i Funcional de la Conselleria de Governació (DOCV 06.09.2011), i de conformitat amb l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica a les possibles persones interessades que pogueren resultar afectades per la interposició del recurs de referència i són citades perquè, si al seu dret convé, puguen personar-se com a demandades en les esmentades actuacions en el termini de nou dies i comparéixer representades en la forma establida en els articles 23.2 i 23.3 de l'esmentada llei jurisdiccional.  
  
  
València, 23 de gener de 2011.- La subsecretària: Juana Mª Forés Villanueva.
Diari Oficial de la Generalitat Valenciana


Sumari del DOGV 6693, del 17-01-2012 (2012/165)

RESOLUCIÓ de 18 de novembre de 2011, de la Universitat Politècnica de València, per la qual nomena Juan José Pascual Amorós catedràtic d'universitat.
-----------------------------------------------------------------------------------------------------------------------------------------------------

### Dades del document

Número de DOGV
:   6693

Data del DOGV
:   17-01-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/165


Data del document
:   18-11-2011

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 18 de novembre de 2011, de la Universitat Politècnica de València, per la qual nomena Juan José Pascual Amorós catedràtic d'universitat. [2012/165]  
De conformitat amb la proposta elevada per la comissió de selecció encarregada de jutjar el concurs convocat per la Resolució de 30 de juny de 2011, d'aquesta Universitat, número 25/11 (plaça codi 5098, BOE de 15 de juliol de 2011), i presentada per l'interessat la documentació a què fa referència el punt desé de l'esmentada convocatòria, aquest Rectorat, fent ús de les atribucions conferides per l'article 65 de la Llei Orgànica 6/2001, de 21 de desembre, d'Universitats, i la resta de disposicions que la despleguen, ha resolt:  
Nomenar Juan José Pascual Amorós, amb document nacional d'identitat número 21583982V, catedràtic d'universitat de la Universitat Politècnica de València, de l'àrea de coneixement Producció Animal, adscrita al Departament de Ciència Animal.   
Contra la present resolució que esgota la via administrativa, podran els interessats interposar un recurs contenciós administratiu en el termini de dos mesos comptats a partir de l'endemà d'aquesta publicació, davant dels òrgans jurisdiccionals contenciosos administratius de la Comunitat Valenciana i, potestativament, podran interposar el recurs de reposició en el termini d'un mes davant del rector; tot això de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la seua redacció modificada per la Llei 4/1999, sense perjuí que s'utilitze qualsevol altre recurs que per al seu dret s'estime convenient.  
  
València, 18 de novembre de 2011.- El rector: Juan Juliá Igual.
Diari Oficial de la Generalitat Valenciana


Sumari del DOGV 6711, del 10-02-2012 (2012/1180)

Informació pública de tarifes d'aigua potable aplicables al municipi de Picanya.
--------------------------------------------------------------------------------

### Dades del document

Número de DOGV
:   6711

Data del DOGV
:   10-02-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/1180


Organisme emissor
:   Aigües de l'Horta, SA

Tipus de document
:   Anunci

Informació pública de tarifes d'aigua potable aplicables al municipi de Picanya. [2012/1180]  
Per allò que s'ha exposat, les tarifes aprovades són les següents:  
  
  
  
  
  
El 19 de desembre de 2011 l'Entitat Metropolitana de Servicis Hidràulics (EMSHI) va aprovar les tarifes d'aigua que entrarien en vigor l'1 de gener de 2012, basades en l'estudi justificatiu de les tarifes de prestació del Servici d'Abastiment d'Aigua Potable del municipi de Picanya, que s'hi va adjuntar i en què es contenia una fórmula de revisió automàtica per a ser aplicada en el cas d'incrementar-se el preu de compra d'aigua subministrada.   
Les dites tarifes junt amb la seua fórmula de revisió van ser al seu torn resoltes favorablement per la Direcció General de Comerç i Consum en data 20 de desembre de 2011.   
Complits els tràmits preceptius i conegut l'increment que s'ha aprovat per a la compra d'aigua, és procedent aplicar la fórmula automàtica aprovada junt amb les tarifes.   
  
  
  
  
\* \* \* \* \*  
  
Por lo expuesto, las tarifas aprobadas son las siguientes:  
  
  
  
  
  
  
Sobre les presents tarifes s'aplicarà l'IVA, d'acord amb el que establix la Llei 37/1992, de 28 de desembre.   
Cosa que es fa pública per a general coneixement.  
  
Picanya, 19 de gener de 2012.- El gerent: Javier Anguiano Aranzubía.
Diari Oficial de la Generalitat Valenciana


Sumari del DOGV 6723, del 28-02-2012 (2012/2050)

ACORD de 23 de desembre de 2011, del Consell, pel qual s'autoritza una generació de crèdits per ingressos superiors dels previstos amb destinació al capítol 8 del programa 612.60, Gastos Diversos, que implica la inclusió d'un nou projecte financer. Expedient número 06.027/11-106.
----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6723

Data del DOGV
:   28-02-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/2050


Data del document
:   23-12-2011

Organisme emissor
:   Conselleria d'Hisenda i Administració Pública

Tipus de document
:   Acord

ACORD de 23 de desembre de 2011, del Consell, pel qual s'autoritza una generació de crèdits per ingressos superiors dels previstos amb destinació al capítol 8 del programa 612.60, Gastos Diversos, que implica la inclusió d'un nou projecte financer. Expedient número 06.027/11-106. [2012/2050]  
El Consell, en la reunió del dia 23 de desembre de 2011, va adoptar l'acord següent:  
L'Institut Valencià de Finances participa com a soci protector en la Societat de Garanties Recíproques (SGR) de la Comunitat Valenciana. Dins de les mesures de suport a les empreses de la Comunitat en matèria de finançament, es considera necessari reforçar la situació patrimonial de la SGR, per mitjà d'una major participació en els recursos propis de l'entitat, per un import de 18.715.775 d'euros, per a la qual cosa es requerix incrementar-ne el fons social.  
L'existència d'ingressos superiors dels previstos per l'impost sobre operacions societàries, així com per reintegraments de subvencions, permet finançar l'increment esmentat per mitjà d'una generació de crèdits.   
  
Per a això, i fent ús del que disposen els articles 17 i 18 de la Llei 17/2010, de Pressupostos de la Generalitat per a l'exercici 2011, el Consell   
  
ACORDA  
  
Primer  
S'autoritza un augment del pressupost d'ingressos en les aplicacions i pels imports que es detallen a continuació:  
  
  
  
Segon  
S'autoritza l'augment de crèdit en l'aplicació 42.09.61.626.88.4 per un import de 27.365.451 d'euros i la inclusió, en l'annex d'inversions financeres, d'un nou projecte financer, PB756, "Fons Social IVF per a incrementar participacions en SGR de la CV", que es dota amb este mateix import.  
  
València, 23 de desembre de 2011  
  
La vicepresidenta i secretària del Consell,  
PAULA SÁNCHEZ DE LEÓN GUARDIOLA
Diari Oficial de la Generalitat Valenciana


Sumari del DOGV 6827, del 26-07-2012 (2012/7468)

Notificació de resolució. Expedient sancionador número 03/2012/0024.
--------------------------------------------------------------------

### Dades del document

Número de DOGV
:   6827

Data del DOGV
:   26-07-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/7468


Organisme emissor
:   Conselleria de Governació

Tipus de document
:   Anunci

Notificació de resolució. Expedient sancionador número 03/2012/0024. [2012/7468]  
De conformitat amb les disposicions dels articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es fa pública notificació en extracte de la resolució de l'expedient sancionador que s'indica, instruït per la Conselleria de Governació a les persones interessades que s'indiquen a continuació, ja que s'ha intentat la notificació a l'últim domicili conegut i no s'ha pogut efectuar.  
  
  
Exp. núm. ESSANC 03/2012/0024.  
Interessada: Luz Dary Rincón Pérez  
Últim domicili conegut: c/ Rafael Asín, 25, 1r D. Alacant  
Resolució de sanció de procediment sancionador adoptada per la directora general de Seguretat i Protecció Ciutadana, amb data 27.06.2012, en què s'adopten acords d'interés per a les persones interessades.  
  
L'expedient corresponent es troba a la Direcció Territorial de Governació d'Alacant, rambla de Méndez Nuñez, 41-12, Alacant, davant de la qual poden comparéixer les persones interessades per a tindre coneixement del contingut íntegre de l'acte i en quede constància. Contra esta resolució es pot interposar un recurs d'alçada, amb el dret d'al·legar per escrit el que estimen convenient en la seua defensa i l'aportació de les proves que consideren oportunes, tot això dins del termini d'un mes comptador des de l'endemà d'esta publicació.   
  
  
Alacant, 25 de juliol de 2012.- La directora territorial de Governació: Araceli Martínez Márquez.
Diari Oficial de la Generalitat Valenciana


Sumari del DOGV 6847, del 24-08-2012 (2012/8063)

Notificació de la sentència dictada en el juí verbal número 1635/2011.
----------------------------------------------------------------------

### Dades del document

Número de DOGV
:   6847

Data del DOGV
:   24-08-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/8063


Organisme emissor
:   Jutjat de Primera Instància Número 6 d'Orihuela

Tipus de document
:   Edicte

Notificació de la sentència dictada en el juí verbal número 1635/2011. [2012/8063]  
Juí verbal 001635/9105-AT  
De: Comunitat de Propietaris del Conjunto Residencial Saint James Hills.  
Procuradora: Araceli Devesa Partera.  
Contra: Liam Joseph Godfrey i Margaret Patricia Godfrey.  
Fulgencio Pérez Frutos, secretari del Jutjat de Primera Instància número 6 d'Orihuela, faig saber:  
Que en este procediment de juí verbal seguit a instàncies de la Comunitat de Propietaris del Conjunto Residencial Saint James Hills contra Liam Joseph Godfrey i Margaret Patricia Godfrey s'ha dictat la sentència, que literalment diu el següent:  
«Dispositiva  
Estime la demanda interposada per la Comunitat de Propietaris del Conjunto Residencial Saint James Hills d'Orihuela, representada per la procuradora dels tribunals Sra. Devesa Partera, contra Liam Joseph Godfrey i Margaret Patricia Godfrey, i condemne estos a abonar solidàriament a l'actora la suma de 1.111,44 euros i les produïdes posteriorment fins a l'efectiva execució i els interessos legals que corresponguen des de la data d'esta resolució. Tot això amb la condemna en costes a la part demandada.  
Esta resolució és ferma i contra esta no es pot interposar cap recurs.  
Així ho disposa i firma el jutge. En done fe. El jutge magistrat. El secretari judicial.  
Llegida i publicada va ser l'anterior sentència mentres celebrava audiència pública el magistrat jutge que la va dictar en el dia de la data. En done fe».  
I atés que el demandat, Liam Joseph Godfrey i Margaret Patricia Godfrey, en situació de rebel·lia processal, expedisc este edicte a fi que li valga de notificació en la forma oportuna.  
  
Orihuela, 18 de juliol de 2012.- El secretari judicial: Fulgencio Pérez Frutos.